Stortingets lønnskommisjon

Stortingets godtgjøringsutvalg (tidligere kalt Stortingets lønnskommisjon, endring gjeldende fra 1. oktober 2021) er en kommisjon som «fastsetter med Stortingets samtykke den årlige godtgjørelsen til stortingsrepresentantene og regjeringens medlemmer.»

 Medlemmer 
Kommisjonen består i stortingsperioden 2021–2025 av:
Geir Engebretsen, leder
Nils-Henrik Mørch von der Fehr
Bente A. Landsnes

 Lønn 
Stortingsrepresentanter hadde i 2014 en basislønn på 865 100 kroner. i tillegg hadde representanter som bodde lengre enn 40 km unna Stortinget 169 kr/dag, mens lokale representanter mottok 75 kr i dagsgodtgjørelse. I tillegg fikk representantene dekket telefon og reiseutgifter.

For stortingsrepresentanter er pensjonsalderen 65 år. Full alderspensjon gis etter 12 år og utgjør 66 prosent av den årlige godtgjørelsen til stortingsrepresentanter.

 Godtgjørelsenes utvikling 

Stortinget og regjeringen har de senere år hatt en sterkere lønnsvekst enn samfunnet for øvrig, noe som har møtt kritikk.Nettavisen – Vil stoppe politikernes saftige lønnstillegg  I 2003 ble stortingspresidentens godtgjørelse endret fra å være lik stortingsrepresentantenes (samt representasjonstillegg) til å være lik statsministerens. En rekke ordførere har også godtgjørelsen knyttet opp til stortingsrepresentantenes, statsrådenes eller statsministerens lønn.Verdens Gang – Ordførernes lønnshopp

SesjonStortingspresidentenStortingsrepresentanterStatsministerenØvrige regjeringsmedlemmer201920142007/082006/072005/062004/052003/04Fram til 2003/04 hadde stortingspresidenten lik lønn som stortingsrepresentantene, men hadde i tillegg et representasjonstillegg på  (2001/02) og  (02/03 og 03/04). Beløpene er her slått sammen.2002/032001/02

 Øvrige goder 
 Representanter som avtrer eller ikke gjenvelges har krav på 66 % av lønnen i etterlønn i inntil ett år om de er aktivt arbeidssøkende eller tar nødvendig og relevant utdanning
 Stortingsrepresentanter og regjeringsmedlemmer har egen pensjonsordning
 Representanter som ikke fortsetter etter nyvalg kan begrunne ut fra sin inntektssituasjon og søke om å motta fratredelsesytelse i inntil tre måneder utover valgperioden
 Tjenestereiser, og hjemreiser i helgene for pendlere, dekkes fullt ut
 Representantene får dekket utgifter til mobilt kontor, nettbrett og mobil inkludert abonnement og bruk
 Statsminister og regjeringsmedlemmer har egen bilservice med sjåfør/livvakter som de bestiller og avtaler i forkant når de ønsker veitransport
 Stortinget eier 143 møblerte leiligheter av varierende størrelse i Oslo, som stilles vederlagsfritt til disposisjon for representanter som bor mer enn 40 km i kjøreavstand fra Stortinget
 Statsministerboligen har siden 2008 vært Norges statsministers offisielle residens

 Referanser 

 Eksterne lenker 
 Stortingets lønnskommisjon 
 Stortinget – Lønn og andre godtgjørelser

Kategori:Organer underlagt Stortinget
Kategori:Norske statlige kommisjoner